Sofia Salin

Sofia Aleksandra SalinSelviää jaksossa 399: Ismo kätkee ja kovettuu (9.3.2001) on kuvitteellinen hahmo saippuasarjassa Salatut elämät. Sofia on esiintynyt sarjassa vauvaikäisenä vuosina 2000–2004, jolloin häntä näyttelivät kaksoset Alexandra ja Patricia von Sybel, sekä uudelleen teini-ikäisenä vuosina 2007–2008, jolloin hänen näyttelijänään nähtiin Tiia Haverinen.

Sofia nähtiin Ismo & Seppo Show / Seppo & Ismo Show -juhlalähetyksessä vuonna 2009 esittäjänään Tiia Haverinen.

 Yleistä 
 Perhe 
Sofia on Aleksi ja edesmenneen Hanna Salinin tytär. Hanna oletti aluksi miehensä Jukka Salinin olevan Sofian isä, mutta pian selvisi sen olevan mahdotonta, sillä Jukalle tehtiin kuopuksensa Siljan syntymän jälkeen vasektomia eli hän on steriili. Hanna valehteli Jukalle, että Sofia on Hannan homoseksuaalin ystävän Harrin lapsi. Sofia on kuitenkin Jukan pojan Aleksin lapsi, Hanna oli siis pettänyt Jukkaa jo pidemmän aikaa Aleksin kanssa. Jukka sai kuulla totuuden Sofian isästä vasta vuoden 2001 kevään päätösjaksossa, kun kuuli Aleksin lepertelevän Sofia-vauvalle nimittäen itseään isäksi ja Jukkaa ukiksi.Tapahtuu jaksossa 440: Ismolle esitellään vävyehdokas (14.5.2001) Karatessaan Nakkilaan isänsä luo, Sofia ei pitänyt isänsä uudesta tyttöystävästä Ilonasta eikä varsinkaan siitä, ettei Aleksi ollut maininnut Ilonasta hänelle mitään. Lopulta Ilona ja Sofia ystävystyivät ja heidän välinsä ovat hyvät.

 Elämä Pihlajakadulla 
 Vauvaikä, lastenhoito-ongelmat ja äidin kuolema 
Vauvaikäistä Sofiaa hoiti aluksi Aleksin veljen Sakun silloinen tyttöystävä Miia. Miialle todettiin pahanlaatuinen aivokasvain, jonka terveysvaikutusten takia hän jätti Sofian yksin kotiin ja lähti Aamu Korhosen kanssa kahvila Barbaariin kahville. Miian jälkeen Sofian lastenhoitajana toimi Hannan pikkuserkku Ami Vainio. Alun perin Hanna meinasi passittaa takaisin kotiinsa väärinkäsityksen kautta Pihlajakadulle saapuneen Amin. Ami kuitenkin pärjäsi Sofian kanssa hyvin, ja Hanna antoi pojan jäädä luokseen. Miian ja Amin välissä Sofiaa hoiti jonkin aikaa satunnaisia lastenhoitajia, kuten Marja-täti ja Aleksin tyttöystävä Petra. Ennen Amia kaikkien lastenhoitajien kanssa ilmeni jonkinlaisia ongelmia.

Sofian äiti Hanna joutui auto-onnettomuuteen kevään 2003 jaksossa, jossa hän huolestui siitä, että Maarit Salin hoitaa Sofiaa humaltuneena. Hanna lähti ajamaan Kempeleestä Helsinkiin, nukahti rattiin ja törmäsi rekkaan. Hanna kuoli syyskuussa 2003 esitetyssä jaksossa Sofian isoäidin Maaritin sammuttaessa hänen hengityskoneensa, Aleksi jäi Sofian yksinhuoltajaksi ja vuonna 2004 hän muutti Sofian kanssa Nakkilaan edesmenneen Hannan vanhempien luo. Näin he molemmat poistuivat sarjasta.

 Teini-ikä, Rauhalammen hoitokoti ja alkoholiongelma 
Teini-ikäiseksi kasvanut, 15-vuotiasSelviää jaksossa 1442: Romeo valitsee pienemmän pahan (6.11.2007) Sofia saapui sarjaan, kun oli humalassa lähtenyt etsimään Pihlajakadulta isoäitiään Maarit Salinia karattuaan Rauhalammen hoitokodista.Tapahtuu jaksossa 1386: Routa ajaa karkulais-Sofian kotiin (20.8.2007) Maaritin omistaman asunnon oven avasi kuitenkin Ossi Puolakka, joka soitti Maaritin paikalle. Ossi myös takavarikoi Sofialta alkoholia sisältäneen pullon. 

Sofia oli Rauhalammen hoitokodissa alun perin alkoholiongelmansa vuoksi. Rauhalammessa hän tutustui Paula SieviseenTapahtuu jaksossa 1394: Ismo ottaa lakin kouraan (30.8.2007), joka oli siellä toipumassa tyttärensä Annikan kuolemasta. Rauhalammessa aikaa netin chateissa viettäessään Sofia tutustui Joni-nimimerkkiä käyttävään aikuiseen Vesaan. Sofia ihastui Vesaan, mutta myöhemmin sai selville, että tämä halusi ainoastaan seksiä, minkä seurauksena Sofia päätti lopettaa Vesan tapailun ja myöhemmin Vesa joutui vankilaan tuomittuna alaikäiseen sekaantumisesta.

Sofian isoäiti Maarit ja isä Aleksi kärsivät molemmat alkoholismista, ja Sofia yrittikin useita kertoja saada heidät lopettamaan juomisen. Tästä aiheutui monia ongelmatilanteita Sofian elämässä. Maarit sai Sofian huoltajuuden sarjan tapahtumien ulkopuolella, kun Aleksi oli alkoholisoitunut pahasti Aleksin ja Sofian asuessa Nakkilassa. Sofiallakin oli alkanut esiintyä ongelmia alkoholin käytön kanssa ennen Maaritin huoltajuutta.Selviää jaksossa 1835: Maarit raottaa salaisuuksiensa verhoa (24.5.2007) Kun Maarit sai Sofian huoltajuuden, hän lähetti Sofian ensin Rauhalammen hoitokotiin, mistä tämä sittemmin muutti Maaritin luo Pihlajakadulle. 

Sofia oli vielä teini-ikäisenä sarjaan saapuessaan täysin tietämätön siitä, mitä hänen lapsuudessaan tapahtui ja miksi hänen äitinsä joutui auto-onnettomuuteen. Laura Kiviranta antoi hänelle luettavaksi Maaritin kirjoittaman kirjan nimeltä Maailman huonoin äiti, jossa kerrottiin myös Hannan kuolemasta. Kun Maarit sai tietää Sofian aikovan lukea kirjan, Maaritin oli pakko kertoa Sofialle totuus menneisyydestä.Selviää jaksossa 1485: Sofia kääntää sivun totuuteen (25.1.2008) Sofia oli vihainen Maaritille tapahtuneesta, mutta antoi tälle lopulta anteeksi.

Myöhemmin Sofian ongelmat alkoholin käytön suhteen alkoivat tulla esiin myös Pihlajakadulla. Erään kerran Sofia meni humalassa kouluun petyttyään siihen, että Maarit ei uskonut hänen poikaystävänsä Romeon vilpittömyyteen. 16-vuotissyntymäpäiväjuhliensa aikana Sofia varasti ystävänsä Oonan avaimet ja meni Taalasmaiden asuntoon juomaan Oonan vaarin, Sepon, keittämää keskeneräistä pontikkaa.Tapahtuu jaksossa 1500: Sofian synttäribileistä tulee ihan tajuttomat (15.2.2008) Sen takia hän pyörtyi, joutui sairaalaan ja menetti joksikin aikaa näkönsä.

Sofia poistui sarjasta keväällä 2008 muuttaessaan takaisin isänsä ja äitipuolensa luokse Nakkilaan, kun Romeo oli jättänyt Sofian lähdettyään pakenemaan häntä jahtaavaa mafiaa. Vuonna 2014 Pihlajakadulla vieraileva Aleksi kertoi Sofian raitistuneen ja aloittaneen opinnot yliopistossa.Tapahtuu jaksossa 2686: Arvaamatta tuuli kääntyy vastaan (6.10.2014)

 Suhteet 
Sofia seurusteli Pihlajakadulla asuessaan muun muassa Joonatan Sievisen kanssa, joka kuitenkin oli Sofian kanssa vain siksi, etteivät koulukiusaajat kiusaisi häntä. Joonatan jätti Sofian ihastuttuaan Oona Kivirantaan. Oona ja Sofia olivat tällöin ystäviä ja heidän välinsä menivät poikki Joonatanin ja Oonan alettua seurustella. Myöhemmin heistä tuli jälleen ystäviä. Keväällä 2008 Sofialla oli suhde Romeo Aroon, joka kuitenkin joutui lähtemään ulkomaille pakoon vihamiestään Sergei Kuulaa, jättäen Sofian Suomeen suojellakseen häntä.Tapahtuu jaksossa 1570: Maaritin kyyneleet virtaavat joka kotiin (28.5.2008) Sofian isoäiti Maarit Salin ei aluksi hyväksynyt Romeota tämän vauhdikkaan menneisyyden takia mutta heltyi lopulta ja salli parin seurustelun. Sofialla oli myös lyhyt suhde vanhemman Vesan kanssa. Vaikka Vesa yritti moneen otteeseen johdatella Sofiaa sänkypuuhiin, tämä ei ollut valmis ja lopulta suhde päättyi. Kun Maarit sai tietää suhteesta, hän ilmoitti Vesasta poliisille ja Vesa joutui vankilaan.

 Lähteet 

Luokka:Salatut elämät -hahmot
Luokka:Kuvitteelliset alkoholistit

et:Tegelaskujud sarjas "Varjatud elud"#Sofia Salin